26. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 232 της 31 Μαρτ./13 Απρ. 1962 (ΦΕΚ Α΄  59) Περί συγχωνεύσεως περιφερειακών γραφείων Διαχειρίσεως Ανταλλαξίμου Περιουσίας. Έχοντες υπ’ όψει α)τας διατάξεις του άρθρ. 7 του υπ’ αριθ. 3925/59 Νόμου «περί των Υπουργείων και των Οργανισμών των Δημοσίων Πολιτικών Υπηρεσιών», β)την υπ’ αριθ. 62/8.2.62 γνωμοδότησιν του Ανωτάτου Συμβουλίου Δημοσίων Υπηρεσιών, γ)την υπ’ αριθ. 150/62 γνωμοδότησιν του Συμβουλίου της Επικρατείας, δ)τας διατάξεις των αρθρ. 7, 18 και 20 του υπ’ αριθ. 862/60 Β.Δ/τος «περί οργανώσεως του Γενικού Λογιστηρίου του Κράτους» και ε)την υπ’ αριθ. Δ.7278 της 4.11.61 απόφασιν του Υπουργού των Οικονομικών «περί αναθέσεως αρμοδιοτήτων εις τον Υφυπουργόν των Οικονομικών» προτάσει του Ημετέρου Προέδρου της Κυβερνήσεως και των Υπουργού Συντονισμού και Υφυπουργού Οικονομικών αποφασίζομεν και διατάσσομεν: Άρθρ.1.-1.Από 1ης Μαΐου 1962 συγχωνεύονται:α)το παρά τη Οικονομική Εφορία Ημαθίας Γραφείον Διαχειρίσεως Ανταλλαξίμου Περιουσίας εις το όμοιον αυτοτελές Γραφείον Θεσσαλονίκης,  β)το παρά τη Οικονομική Εφορία Ρεθύμνης Γραφείον Διαχειρίσεως Ανταλλαξίμου Περιουσίας εις το όμοιον αυτοτελές Γραφείον Χανίων, εξαιρέσει των κτημάτων της επαρχίας Μυλοποτάμου, η αρμοδιότης της διαχειρίσεως των οποίων υπάγεται εις το Γραφείον Διαχειρίσεως Ανταλλαξίμου Περιουσίας Ηρακλείου, γ)το παρά τη Οικονομική Εφορία Λαρίσης Γραφείον Διαχειρίσεως Ανταλλαξίμου Περιουσίας εις το όμοιον αυτοτελές Γραφείον Θεσσαλονίκης, δ)το αυτοτελές Γραφείον Διαχειρίσεως Ανταλλαξίμου Περιουσίας Καβάλας εις το όμοιον αυτοτελές Γραφείον Δράμας. Αι αρμοδιότητες των συγχωνευομένων Γραφείων Διαχειρίσεως Ανταλλαξίμου Περιουσίας περιέρχονται, από της ως άνω χρονολογίας εις τα εις α συγχωνεύονται Γραφεία Διαχειρίσεως Ανταλλαξίμου Περιουσίας. Άρθρ.2.-1.Από 1ης Μαΐου 1962 καταργείται η αυτοτέλεια του Γραφείου Διαχειρίσεως Ανταλλαξίμου Περιουσίας Ιωαννίνων, λειτουργούντος εφεξής παρά τη Οικονομική Εφορία Ιωαννίνων. 2.Η θέσις του Προϊσταμένου του Γραφείου Διαχειρίσεως Ανταλλαξίμου Περιουσίας Ηρακλείου ορίζεται επί βαθμώ 5ω ή 4ω του Κλάδου Α2 Διοικητικού, καταργουμένης αντιστοίχου θέσεως παρά τω Γραφείω Διαχειρίσεως Ανταλλαξίμου Περιουσίας Ιωαννίνων. 3.Η κατανομή των θέσεων της περιφερειακής Υπηρεσίας Διαχειρίσεως Ανταλλαξίμων Μουσουλμανικών Κτημάτων των καταργουμένων περιφερειακών Γραφείων ενεργείται αναλόγως των υπηρεσιακών αναγκών δι’ αποφάσεως του Υπουργού των Οικονομικών. Εις τον Ημέτερον επί των Οικονομικών Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 